wickkiey/tamil-wikipedia-chunked huggingface dataset:
# சைதாப்பேட்டை காரணீசுவரர் கோவில்

## தல வரலாறு

தமிழகத்தில் உள்ள முக்கிய சிவாலயங்களில் ஒன்றாகவும், 450 ஆண்டுகள் பழமை வாய்ந்ததுமாக விளங்குவது சென்னை சைதாப்பேட்டையில் உள்ள சொர்ணாம்பிகை உடனுறை காரணீஸ்வரர் கோவில் ஆகும். காமதேனு எனும் தெய்வ பசுவினை தேவேந்திரனிடம் இருந்து பெற்ற வசிஷ்ட முனிவர், தான் பூஜை செய்யும் போது இடையூறு செய்ததாக கருதி அதனைக் காட்டுப்பசுவாக மாற்றிவிட்டார்.  
இதனை அறிந்த தேவேந்திரன் இந்தப் பகுதியை மழையால் குளிரவைத்து, சோலையாக்கி சிவனை நோக்கி லிங்க பிரதிஷ்டை செய்து காமதேனு பசுவை மீட்டார். இதனால் இப்பகுதி திருக்காரணி என்று அழைக்கப்பட்டது.  
இதையடுத்து இப்பகுதியில் கோவில் எழுப்பப்பட்டது. இத்தலத்தின் நாயகர் காரணீஸ்வரர் என்று அழைக்கப்படுகிறார்.  
இங்கு இந்திரன், மால், அயன் முதலிய கடவுளர்களும், சிவசைதனிய முனிவரும், ஆதொண்ட சக்கரவர்த்தியும், குருலிங்க சுவாமி முதலிய சிவத்தொண்டர்களும் வழிபட்டு முக்தி பெற்றுள்ளனர் என்பது வரலாறு.
# சைதாப்பேட்டை காரணீசுவரர் கோவில்

## கோயில் அமைப்பு

இச்சிவாலயம் தென்திசையில் ராஜகோபுரத்தினை கொண்டுள்ளது. இந்த ராஜகோபுரத்தின் நுழைவாயிலில் பத்ரகிரியார், பட்டினத்தார் சிலைகள் வடிவமைக்கப்பட்டுள்ளன.  
இச்சிவாலயத்தின் மூலவரான காரணீஸ்வரர் கிழக்கு நோக்கி அமர்ந்திருக்கிறார். அவருக்கு அருகிலேயே சொர்ணாம்பிகை அம்மன் சந்நிதி உள்ளது. உள் சுற்றுப் பிரகாரத்தில் அறுபத்து மூன்று நாயன்மார்களும், தட்சிணாமூர்த்தி, திருமால், சண்டேசர், துர்க்கை, பைரவர் சந்நிதிகளும் அமைந்துள்ளன. வெளிச் சுற்றுப் பிரகாரத்தில் மூலவருக்கு வலதுபுறம் விநாயகரும், இடது புறம் வள்ளி தெய்வானையுடன் முருகனும் இருக்கிறார்கள்.  
அத்துடன் வேதகிரீஸ்வரர் என்ற பெயரில் சிவலிங்க திருமேனியும், திரிபுரசுந்தரி என்ற அம்மனும் வெளிச்சுற்றில் தனிச் சந்நிதிகளில் இருக்கின்றார்கள். சனீஸ்வரன், பழனி முருகன், ஆஞ்சநேயர், நவகிரகங்கள், வீரபத்திரன் ஆகியோருக்கு தனிச்சன்னதிகள் உள்ளன.  
வீரபத்திரன் சந்நதி கோபுரத்தில் தட்சன் ஆட்டு தலையுடன் காட்சியளிக்கின்றார்.  
இக்கோவிலில் காமிகா ஆகமத்தின்படி நடைபெறுகின்றன. பிரம்மோற்சவ விழாவின் எட்டாம்நாள் திருஞான சம்மந்தர் ஞானப்பால் அருந்திய நிகழ்ச்சி நடைபெறுகிறது. இக்கோவிலின் திருக்குள நுழைவுவாயிலில் குழந்தையாக இருந்த ஞானசமந்தருக்கு அம்மை பாலுட்டிய காட்சி சிற்பாக உள்ளது.
# சைதாப்பேட்டை காரணீசுவரர் கோவில்

## இவற்றையும் காண்க

- சென்னையின் பாரம்பரியக் கட்டடங்கள்
# கண்காணிப்புக் கால்கட்டு

**கண்காணிப்புக் கால்கட்டு ** (ankle monitor) அல்லது பொதுவழக்கில் **கட்டுக்கயிறு** எனப்படுவது வீட்டுக்காவலில் வைக்கப்படும் நபர்கள் அணியுமாறு ஆணையிடப்படும் ஓர் கருவியாகும். குறிப்பிட்ட இடைவேளைகளில் கண்காணிப்புக் கால்கட்டு கருவி அதனுடன் தொடர்பிலுள்ள வாங்கிக்கு வானொலி அலைவெண் மூலம் தன்னுடைய இருப்பிடம் மற்றும் பிற தகவல்களை அனுப்புகிறது. வரையறுக்கப்பட்ட எல்லைக்கு வெளியே காவலில் உள்ள நபர் செல்கையில் காவலர்களுக்கு எச்சரிக்கைக் கிடைக்கிறது. இவற்றை கழற்றவோ செயலிழக்கச் செய்யவோ இயலாத வண்ணம் வடிவமைக்கப்பட்டுள்ளது; அத்தகையச் செயல் எதுவும் காவலர்களின் கவனத்தை ஈர்க்குமாறு அமைக்கப்பட்டுள்ளது.  
பொதுவாகக் காணப்படும் அமைப்பில் வானொலி அலைவெண் அனுப்பி கைதியின் வீட்டில் நிலையான இடத்தில் வைக்கப்பட்டுள்ள வாங்கிக்கு தகவல்களை அனுப்புகிறது. வீட்டிலுள்ள கருவி ஓர் தொலைபேசியுடனோ நகர்பேசியுடனோ வழியே சேவைமைய கணினியுடன் இணைக்கப்பட்டுள்ளது. குறிப்பிட்ட நேரங்களில் காவலிலுள்ளவர் வீட்டினுள் இல்லையெனில் சேவை மையத்தில் ஓர் எச்சரிக்கை எழுப்பப்படுவதுடன் கண்காணிக்கும் பொறுப்பிலுள்ள காவலதிகாரிக்கும் அஞ்சலாகிறது.  
இத்தகைய கருவிகளை நீதிமன்றங்களில் முதலில் பயன்படுத்தியது 1983ஆம் ஆண்டில் நியூமெக்சிகோவில் அல்புகர்கின் நீதியரசர் ஜாக் லவ் ஆவார். ஸ்பைடர்மேன் சித்திரக்கதையினால் பாதிக்கப்பட்டு இந்தச் சோதனைக்கு உத்தரவிட்டார். இதன்மூலம் காவலில் வைக்கப்பட்டிருப்பவருக்கு வீட்டினுள் நடமாட முழு சுதந்திரம் கிடைக்கும் அதே நேரம் காவலர்களின் கண்காணிப்பிலும் இருப்பார். சிறையில் வைக்கப்பட வேண்டிய தேவையில்லை.
# பசியின்மை

**பசியின்மை** (*Loss of appetit*) இரண்டு வகைப்படும். ஒன்று உணவு உண்ட பின் ஏற்படும் பசியின்மை. இது வழக்கமான ஒன்றுதான். ஆனால் உணவு உண்பதற்கு முன்பே பசியின்மை anorexia ஏற்பட்டால் அது ஒரு நோயாகவோ அல்லது நோயின் அறிகுறி(symptom)யாகவோ இருக்கலாம்.  
உணவுக்குழாயில் உள்ள சுருக்கித் தசைகள் உணவை வயிற்றுக்கு உள்ளே அனுப்புவதற்குப் பெரிதும் துணைபுரிகின்றன. அதீத மகிழ்ச்சி, மன வருத்தம், பயம் அல்லது இது போன்ற பல பல உளவியல் காரணங்களால் இந்த சுருக்கித் தசை வேலை செய்வதை நிறுத்தி விடுகிறது. இதற்கு எதிராக சரியான மருத்துவ நடவடிக்கைகள் இல்லை என்பது குறிப்பிடத்தக்கது.
சில நோய்களின் அறிகுறியாகக்கூட இந்தப் பசியின்மை இருக்கலாம். சில நோய்கள் வந்ததால் கூட பசியின்மை ஏற்படலாம். அவற்றில் சில பாதிப்பில்லாதவையாக இருக்கலாம். மற்றவைகள் தீவிர நோய் நிலையைக் குறிக்கின்றன அல்லது குறிப்பிடத்தக்க ஆபத்தை ஏற்படுத்துகின்றன.
# பசியின்மை

## காரணங்கள்

மகிழ்ச்சி, இன்பம், ஆவலுடன் கூடிய எதிர்பார்ப்பு,ஆர்வத்துடன் செய்யக்கூடிய பணிகள், ஆழ்ந்த சிந்தனைகள், தூக்கமின்மை இது போன்ற காரணங்களால் ஏற்படும் பசியின்மை சில மணி நேரங்களில் தானாகவே சரியாகிவிடும். இதனால் உடல் களைப்பு போன்ற இன்னல்கள் ஏற்படாது.
# பசியின்மை

## காரணங்கள்

### மருத்துவ நடவடிக்கைகள் தேவைப்படும் காரணங்கள்

கடுமையான கதிர்வீச்சு நோய் அறிகுறி, கடுமையான ஹெபடைடிஸ் தாக்கம், வகையிலி வளியியம், எயிட்ஸ், உள நோய், குடல்வால் அழற்சி , நாட்பட்ட வலி, நாட்பட்ட சிறுநீரக நோய், உடற்குழி நோய், சாதாரண சளி, இதய செயலிழப்பு, குரோன் நோய் , உடல் வறட்சி, போதைப் பழக்கம், மறதி நோய், இபொல்லா, உணவுவழிப் பரவும் நோய்கள், உயிர்ச்சத்து டி யின் அசாதாரண அதிகரிப்பு , சிறுநீரக செயலிழப்பு, மனநல கோளாறுகள், கணைய அழற்சி , காசநோய் , தலசீமியா, பெருங்குடல் , புண் தூத்தநாக குறைப்பாடு, மஞ்சள் காமாலை , புற்று நோய், காய்ச்சல், அதீத பயம்
# பசியின்மை

## காரணங்கள்

### மருந்துகள்

தூண்டும் மருந்துகளான எபிட்ரின், ஆம்பெடமைன், மெத்தாம்பேட்டமைன், எம்.டிஎம்.ஏ, கேத்தினோன், மெத்தில்பெனிடேட், நிகோடின், கோகேயின், காபின்  
போதைப் பொருட்களான ஹெராயின், மார்பின், கோடீன், ஹைட்ரோகோடோன், ஆக்சிகோடொன் உளச்சோர்வு போக்கிகளும் பக்க விளைவாக பசியின்மையை ஏற்படுத்தும்.  
வகை 2 நீரிழிவு மருந்து பைட்டா மிதமான குமட்டலையும் பசியின்மையையும் ஏற்படுத்தும்.  
பினெதிலாமைன் வகை வேதி பொருட்கள் (உடல் வந்துவிடுமோ என அஞ்சி உண்ணாமலிருக்க நாடும் மருந்துகள் டோபிராமேட் பக்கவிளைவாக பசியின்மையை ஏற்படுத்தக் கூடும்.  
அறுவை சிகிச்சைகளுக்கு முன் நோயாளிக்கு முன்கூட்டிய உண்ணாநிலைக்கு இருக்க உதவுவதற்காக சில மருந்துகள் பசியற்ற தன்மையை ஏற்படுத்த பயன்படுத்தப்படலாம். நுரையீரல் அறுவை சிகிச்சைக்கு முன் அபாயத்தைத் தணிக்க உணவைத் தவிர்ப்பது முக்கியம்.
# பசியின்மை

## காரணங்கள்

### பிற காரணிகள்

வயதுவந்த நோயாளிகளுக்கு அடி நாக்குச் சதை அறுவை சிகிச்சைக்கு பிந்தைய மீட்பு காலத்தில் தொண்டை கணிசமாக குணமடையும் வரை (பொதுவாக 10-14 நாட்கள்) பசியின்மை ஏற்படுவது பொதுவானது.  
குறிப்பிடத்தக்க நிகழ்வால் உணர்ச்சிப்பூர்வமான வலி- நபரொருவருக்கு உணவில் உள்ள அனைத்து ஆர்வத்தையும் தற்காலிகமாக இழக்கச் செய்யலாம்.  
உளவியல் மன அழுத்தம் கோரமான அல்லது விரும்பத்தகாத எண்ணங்கள் அல்லது உரையாடல்களை அனுபவித்தல் அல்லது பார்த்தல் கழிவுப்பொருள், இறந்த உயிரினங்கள் அல்லது துர்நாற்றம் போன்ற விரும்பத்தகாத விஷயங்களின் முன்னிலையில் இருத்தல்.
# பசியின்மை

## சிக்கல்கள்

பசியின்மை என்பது நோயாளிகளுக்கு ஆபத்தான மின்பகுளி சமநிலை குலைவுக்கு  வழிவகுக்கும் பொதுவான நிலையாகும். இதனால் திடீர் இதய இறப்பு ஏற்படலாம். இது நீண்ட காலத்திற்குள் உருவாகக்கூடும். மேலும் நுகர்வுக்கு விலகிய ஒரு காலத்திற்குப் பிறகு மீண்டும் உணவளிக்கும் போது ஆபத்து மேலும் அதிகரிக்கிறது. இத்தகைய சூழ்நிலைகளில் அபாயகரமான சிக்கல்களைத் தவிர்க்க கவனமாக இருக்க வேண்டும்.
# வீரமாமுனிவர் நூல்களில் திருக்குறள்

**வீரமாமுனிவர் நூல்களில் திருக்குறள்** என்பது தமிழ்நாட்டில் வாழ்ந்த இத்தாலியரான வீரமாமுனிவர் (1680-1747) தமிழ்மறை திருக்குறளில் உள்ள அறநெறிகளை எவ்வாறு தமது நூல்களில் பயன்படுத்தினார் என்பதை விவரிக்கிறது. திருவள்ளுவரின் கருத்துகளைத் தமிழ் மக்களும் பிற நாட்டவரும் அறிந்து பயனடைய வேண்டும் என்னும் ஆர்வத்தால் வீரமாமுனிவர் திருக்குறளை ஆழ்ந்து கற்று, அதன் மெய்யறிவைத் தமது நூல்களில் புகுத்தினார்.
# வீரமாமுனிவர் நூல்களில் திருக்குறள்

## வீரமாமுனிவரின் திருக்குறள் பற்று

தமிழகத்தில் வீரமாமுனிவர் கத்தோலிக்க குருவாகத் திருப்பணி புரிந்த இடங்கள் பல.  
- காமநாயக்கன்பட்டி
- குருக்கள்பட்டி
- வரதராசன் பேட்டை (ஐயம்பட்டி)
- ஆவூர்
- மதுரை
- மறவநாடு
- வடுகர்பட்டி
- திருக்காவலூர்  
போன்ற பல இடங்களில் அவர் கிறித்தவ மறையை மக்களுக்கு அறிவித்தார். கோவில்கள் எழுப்பினார். மக்களின் ஆன்ம வளர்ச்சிக்குத் துணைபுரிந்தார். இயேசுவின் நற்செய்தியை எடுத்துரைத்தார். திருப்பலி நிறைவேற்றி, கிறித்தவ சமயச் சடங்குகள் வழி மக்களை இறையன்பிலும் பிறரன்பிலும் வளரச் செய்தார்.  
திருக்காவலூர் திருமானூருக்குக் கிழக்கேயும் ஏலாக்குறிச்சிக்கு வடக்கேயுமுள்ளது. அங்குதான் முனிவர் பல்லாண்டுகள் தொடர்ந்து பணியாற்றினார். அவர் தமிழிலும் இலத்தீனிலும் இயற்றி வெளியிட்ட நூல்கள் பல அங்கிருந்தே வந்தன. தேம்பாவணியும் அங்கிருந்தே வந்திருக்கலாம்.  
இறைபணியில் ஈடுபட்டிருந்த முனிவர் தமிழகத்தின் தலைசிறந்த படைப்பாகிய திருக்குறளைப் பெரிதும் போற்றினார். குறளில் உள்ள அறநெறி அவரைக் கவர்ந்து இழுத்தது. முனிவர் வாழ்ந்த 18ஆம் நூற்றாண்டில் திருக்குறள் பொதுமக்களிடையே இன்று அடைந்துள்ள உயரிய நிலையை எய்தியிருக்கவில்லை. ஆனால் வள்ளுவரின் கருத்துகளைத் தமிழ் மக்களும் பிற நாட்டவரும் அறிந்து பயனடைய வேண்டும் என்னும் ஆர்வத்தால் வீரமாமுனிவர் திருக்குறளை ஆழ்ந்து கற்று, அதன் மெய்யறிவைக் கீழ்வரும் முறைகளில் உலகறியப் பறைசாற்றினார்:  
- துறவு பூண்டிருந்த தமிழ் அறிஞர் வீரமாமுனிவர் காமத்துப் பாலை விட்டுவிட்டு, அறம், பொருள் என்ற இரு பால்களில் வரும் குறள் அனைத்தையும் இலத்தீனில் மொழிபெயர்த்து, அம்மொழியிலேயே ஒவ்வொரு குறளுக்கும் விளக்கம், அருஞ்சொற்பொருள் ஆகியவற்றை அளித்தார். குறளை அப்படியே இலத்தீன் அரிச்சுவடி முறையில் (transliteration) எடுத்து எழுதியிருக்கிறார். வீரமாமுனிவரின் இப்படைப்பை ஜி.யூ.போப் பதித்து வெளியிட்டார். ட்ரூ, கிரவுல், எல்லிஸ் போன்ற அறிஞரும் இம்மொழிபெயர்ப்பைப் பயன்படுத்தினர்.  
- படித்த மேனாட்டு மக்கள் மட்டுமன்றி, புலவரல்லாத, செந்தமிழ் பயிலாத தமிழ் மக்களும் குறளைப் படித்துப் பயனடைய வேண்டும் என்ற ஆர்வத்தில், முனிவர் அக்காலப் பேச்சு நடையில் திருக்குறளுக்குப் பொருள், விளக்கவுரை மற்றும் அருஞ்சொற்பொருளுரை எழுதியுள்ளார்.  
- குறளுக்குப் பரிமேலழகர் இயற்றிய உரையில் 200 பாடல்களைத் தேர்ந்தெடுத்து, செந்தமிழ் பயின்ற வேதியருக்குப் பயன்படும் வகையில் எளிய தமிழில் ஆக்கியுள்ளார். இந்நூலின் பிரதி ஒன்று சென்னை அரசு பழஞ்சுவடி நூலகத்தில் டி. 161 என்ற எண் பெற்றுள்ளதாக முனைவர் இராசமாணிக்கம் குறிப்பிடுகிறார்.  
தமிழ் மறையாம் திருக்குறள் வீரமாமுனிவரோடு இரண்டறக் கலந்துவிட்டபடியால், அவர் இயற்றிய நூல்களில் அது மேற்கோளாய்ப் பல இடங்களில் வருவது வியப்பில்லை. இதைச் சற்று விரிவாகக் காண்போம்.
# வீரமாமுனிவர் நூல்களில் திருக்குறள்

## முனிவரின் நூல்களில் திருக்குறளும் திருக்குறள் கருத்துகளும்

வீரமாமுனிவர் திருக்குறளை மேற்கோள் காட்டுகின்ற நூல்களுள் கீழ்வருவனவற்றைக் குறிப்பிடலாம்:  
- வேதியர் ஒழுக்கம்
- திருக்கடையூர் நிருபம்
- பரமார்த்த குருவின் கதை
- தமிழ்-இலத்தீன் அகராதி
- திருக்காவலூர்க் கலம்பகம்
- அடைக்கல நாயகி வெண்கலிப்பா
- கிளாவிஸ் இலத்தீன் இலக்கணம்
- தொன்னூல் விளக்கம்
- செந்தமிழ் இலக்கணம்
- தேம்பாவணி
# வீரமாமுனிவர் நூல்களில் திருக்குறள்

## முனிவர் திருக்குறளைப் போற்றியமைக்கு ஒரு சான்று

வீரமாமுனிவர் திருவள்ளுவர் மீதும் குறள் மீதும் கொண்ட ஈடுபாட்டைத் தொன்னூல் விளக்கத்தின் பொருளதிகாரத்தில் பதிகம் பற்றிப் பேசும்போது சூத்திரம் 149இல் அவர் கூறுவது நன்கு விளக்கும். அது வருமாறு:
# வீரமாமுனிவர் நூல்களில் திருக்குறள்

## முனிவரின் நூல்களில் திருக்குறள் பயிலும் இடங்கள்

;வேதியர் ஒழுக்கம் நூலில் திருக்குறளின் பயன்பாடு  
இந்த நூலில் *கண்ணுடையர்* (குறள் 393), *அஞ்சுவது* (குறள் 428), *அகர முதல* (குறள் 1), *தன்குற்றம்* (குறள் 436), *சொல்லுக* (குறள் 645) ஆகிய குறள்கள் முறையே 4,9,16 என்னும் அதிகாரங்களிலும், 3,6 என்னும் சோதனைகளிலும் வருகின்றன.  
;திருக்கடையூர் நிருபத்தில் திருக்குறளின் பயன்பாடு  
இதில் *நன்றே தரினும்* (குறள் 113), *எனைப்பகை* (குறள் 207), *பல்லார்பகை* (குறள் 450) என்னும் மூன்று குறள்கள் வருகின்றன.  
;பரமார்த்த குருவின் கதையில் திருக்குறளின் பயன்பாடு  
தமிழ் மொழியை வெளிநாட்டவர் எளிதாகக் கற்கும் வண்ணம் நகைச்சுவையோடு பேச்சுத் தமிழில் வீரமாமுனிவர் படைத்த பரமார்த்த குருவின் கதை என்னும் நூலில் *அறத்தால் வருவதே இன்பம்* (குறள் 39) என்னும் குறள் வருகிறது.  
;தமிழ்-இலத்தீன் அகராதியில் திருக்குறளின் பயன்பாடு  
இந்நூலில் *அகர முதல* (குறள் 1) என்னும் செய்யுள் அகரத்திலும், *யாகாவாராயினும்* (குறள் 127) என்பது *காக்கிறது* என்ற சொல்லிலும் வருகின்றன.  
;திருக்காவலூர்க் கலம்பகம் நூலில் திருக்குறளின் பயன்பாடு  
என்ற தாழிசைப் பாடலில் *குழலினிது* (குறள் 66) என்னும் பாடல் ஒலிப்பதைக் கேட்கலாம்.  
;அடைக்கல நாயகி வெண்கலிப்பா நூலில் திருக்குறளின் பயன்பாடு  
என்னும் பாடலில் *தீயினால் சுட்டபுண்* (குறள் 129) என்னும் பாடல் மிளிர்வதைக் காணலாம்.  
;கிளாவிஸ் இலத்தீன் இலக்கணத்தில் திருக்குறளின் பயன்பாடு  
இந்நூலில் 14 குறள்கள் வருகின்றன. அவை வருமாறு:  
- அகர முதல (குறள் 1)
- கற்றதனால் (குறள் 2)
- சிறைகாக்கும்(குறள் 47)
- கொன்றன்ன (குறள் 109)
- யாகாவா (குறள் 127)
- பிறர்க்கின்னா (குறள் 310)
- வியவற்க (குறள் 439)
- பல்லார் (குறள் 450)
- நிலத்தியல்பால் (குறள் (452)
- கடல் ஓடா (குறள் 496)
- சலத்தால் (குறள் 660)
- ஒலித்தக்கால் (குறள் 763)
- ஏரினும் (குறள் 1038)
- எற்றிற்கு (குறள் 1080)  
இவற்றுள் *கடல் ஓடா* இருமுறை வருகிறது. *அகர முதல*, *கற்றதனால்* ஆகிய இரண்டு மட்டும் இலத்தீன் மொழியாக்கம் பெறுகின்றன.  
;தொன்னூல் விளக்க நூலில் திருக்குறளின் பயன்பாடு  
இந்த நூலில் 28 குறள்கள் வருகின்றன.  
;செந்தமிழ் இலக்கணம் நூலில் திருக்குறளின் பயன்பாடு  
27 குறள்கள் இந்நூலில் வருகின்றன. அவற்றுள் பெரும்பான்மையும் இலத்தீனில் மொழிபெயர்க்கப்பட்டுள்ளன.  
;தேம்பாவணியில் திருக்குறளின் பயன்பாடு  
தலைசிறந்த காப்பியமாகிய தேம்பாவணியில் 74 குறள்கள் பயின்று வருகின்றன. சில குறள்கள் பல முறை எடுத்தாளப்பட்டுள்ளன.
# தமிழ்நாடு பள்ளிக் கல்வித் துறை

**தமிழ்நாடு பள்ளிக் கல்வித் துறை**, தமிழ்நாடு அரசின் முக்கியத் துறைகளில் ஒன்றாகும். பள்ளிக் கல்வித் துறை, அமைச்சர் அன்பில் மகேஷ் பொய்யாமொழி வழிகாட்டலின் படி, **முதன்மைச் செயலாளர்** (இந்திய ஆட்சிப் பணி) தலைமையில் புனித ஜார்ஜ் கோட்டையில் இயங்குகிறது.  
பள்ளிக் கல்வித் துறையின் வளர்ச்சிக்காக கீழ் கண்ட 10 இயக்குநகரங்கள் சென்னை, நுங்கம்பாக்கத்தில் உள்ள டிபிஐ வளாகத்தில் (Department of Public Instructions Campus) செயல்படுகிறது. அவைகள்:  
1. பள்ளிக் கல்வித் துறை இயக்ககம்
1. தொடக்கக் கல்வித் துறை இயக்ககம்
1. தமிழ்நாடு பதின்மப் பள்ளிகள் இயக்ககம்
1. அரசுத் தேர்வுகள் இயக்ககம்
1. ஆசிரியர் தேர்வு வாரியம்
1. பொது நூலகங்கள் இயக்ககம்
1. பள்ளிசாரா மற்றும் வயது வந்தோர் கல்வி இயக்ககம்
1. மாநிலக் கல்வியியல் ஆராய்ச்சி மற்றும் பயிற்சி இயக்ககம்
1. தமிழ்நாட்டுப் பாடநூல் மற்றும் கல்வியியல் பணிகள் கழகம்
1. ஒருங்கிணைந்த கல்வித் திட்ட இயக்ககம்
# தமிழ்நாடு பள்ளிக் கல்வித் துறை

## பள்ளிக்கல்வித்துறை இயக்குநர்கள்

- சையத் யாகூப்
- டாக்டர் எச். எஸ். எஸ். லாரன்ஸ் (1978)
- டாக்டர் கி. வேங்கடசுப்பிரமணியன்
- பெருமாள்சாமி
- கண்ணப்பன்
- இராமேசுவர முருகன்
# தமிழ்நாடு பள்ளிக் கல்வித் துறை

## இதனையும் காண்க

- தமிழ்நாடு பள்ளிக் கல்வி
# வீரமாமுனிவரின் தமிழ்க் கையெழுத்து

**வீரமாமுனிவரின் தமிழ்க் கையெழுத்து** என்னும் இக்கட்டுரை ”இத்தாலியத் தமிழ் வித்தகர்” என்னும் சிறப்புப் பெயர் பெற்ற தமிழ் அறிஞர் வீரமாமுனிவர் (1680-1747) கைப்பட எழுதிய சில மூல ஏடுகள் கண்டுபிடிக்கப்பட்ட வரலாற்றைச் சுருக்கமாக எடுத்துரைக்கிறது. இது குறித்த ஆய்வை மேற்கொண்ட முனைவர் சி. இராசமாணிக்கம் அவர்களின் முடிவுகளின் அடிப்படையில் இக்கட்டுரை அமைகிறது.
# வீரமாமுனிவரின் தமிழ்க் கையெழுத்து

## செம்பகனூர்ப் பழஞ்சுவடி நூலகக் கண்டுபிடிப்பு

தமிழகத்திலும் பிற மாநிலங்களிலும் கல்விப் பணி புரிவதில் ஊக்கமுடம் செயல்பட்டு வருகின்ற கிறித்தவக் குழுவினருள் **சேசு சபை** துறவிகள் சிறப்பிடம் வகிக்கின்றனர். தலைசிறந்த தமிழறிஞரான வீரமாமுனிவர் சேசு சபைத் துறவியாகவே இந்திய நாட்டை வந்தடைந்து, தமிழகத்தில் பணியாற்றினார். சேசு சபையினருக்கு உரித்தான செம்பகனூர்ப் பழஞ்சுவடி நூலகத்தில் முனிவரின் நூல்கள் தம் மூல வடிவத்தில் உள்ளன.  
கொடைக்கானல் மலைமீது அமைந்த செம்பகனூர்ப் பழஞ்சுவடி நூலகத்தில் வீரமாமுனிவர் இயற்றிய தமிழ்-இலத்தீன் அகராதிப் பிரதி ஒன்று உள்ளது. பார்த்தாலே பழங்கால ஏடு என்ற முறையில் அதன் தோற்றமும் வடிவும் அமைந்துள்ளன. அந்த ஏட்டில் அகராதிப் பகுதிக்குப் பின்னிணைப்பாக வீரமாமுனிவர் பரமார்த்த குருவின் கதை என்னும் புனைவை இணைத்துள்ளார்.  
இந்த அகராதி நூலை முனிவர் 1744இல் (அதாவது தாம் இறப்பதற்கு மூன்றாண்டுகளுக்கு முன்னால்) இயற்றினார். ஆனால் பரமார்த்த குருவின் கதையை அவர் ஏற்கெனவே 1728இல் எழுதிய "வேத விளக்கம்" என்னும் நூலில் பயன்படுத்தியிருந்தார். ஆகவே அக்கதை 1728க்கு முன் தோன்றியிருக்க வேண்டும். முனிவர் அதைச் செம்மைப்படுத்தி, 1744இல் இயற்றிய தமிழ்-இலத்தீன் அகராதியில் இணைத்திருப்பார் என்று தெரிகிறது.  
அகராதி என்றால் சொல்லுக்குச் சொல் பொருள் தருகின்ற கருவி என்பது இன்றைய பார்வை. ஆனால், வீரமாமுனிவர் தாம் வகுத்த அகராதியில் தரும் சொற்கள் எவ்வாறு பயன்பாட்டில் வருகின்றன என்பதை எடுத்துக்கூற விரும்பினார். எனவே, நகைச்சுவை மிகுந்த பரமார்த்த குருவின் கதையைப் பின்னிணைப்பாக அளித்தார்.  
தாம் இயற்றிய பரமார்த்த குருவின் கதையை வீரமாமுனிவரே இலத்தீனிலும் மொழிபெயர்த்தார். முனிவர் அக்கதையை ஒவ்வொரு பக்கத்திலும் ஒரு பாதி தமிழும் மறு பாதி அதன் மொழிபெயர்ப்பாக இலத்தீனும் என்று அமைத்தார். அக்கதையைத் தமிழ்-இலத்தீன் அகராதியின் பின்னிணைப்பாகப் பதித்தார். இலத்தீனில் அமைந்த பரமார்த்த குரு கதைப் பகுதியின் கையெழுத்தும், முனிவர் தம் கைப்பட இலத்தீன் மொழியில் எழுதி உரோமைக்கு அனுப்பிய கடிதங்களில் காணப்படும் கையெழுத்தும் ஒன்றே என்பதை இராசமாணிக்கம் கண்டறிந்தார்.  
அதுபோலவே, தமிழ்-இலத்தீன் அகராதியில் வருகின்ற கையெழுத்து எழுத்தர் ஒருவரின் கையெழுத்தாக இருந்த போதிலும், அதில் வருகின்ற எண்ணற்ற திருத்தங்கள் வீரமாமுனிவரே கைப்படச் செய்தவை என்பதும் புலனாயிற்று. மேலும், இத்திருத்தங்களில் முதலில் தமிழ்ச்சொல் வர, அதன் விளக்கம் அதே கையெழுத்தில் இலத்தீனில் வந்தபடியால், முனிவரது தமிழ்க் கையெழுத்து பிடிபட்டது.  
இதே தமிழ்க் கையெழுத்தில் பரமார்த்த குருவின் ஆறாம் கதை அமைந்திருப்பதும், அதே கையெழுத்தில் இலண்டனில் உள்ள சுவடியில் தேம்பாவணி மூலமும் உரையும் அமைந்திருப்பதும் தெளிவாயிற்று.
# வீரமாமுனிவரின் தமிழ்க் கையெழுத்து

## வீரமாமுனிவரின் தமிழ்க் கையெழுத்து அடங்கிய நூல் மூலங்கள்

ஆகவே, நம்மிடம் வீராமாமுனிவரின் (இலத்தீன் மற்றும்) தமிழ்க் கையெழுத்து அடங்கிய கீழ்வரும் மூலங்கள் கிடைத்துள்ளன:
- முனிவர் கைப்பட எழுதி உரோமைக்கு அனுப்பிய இலத்தீன் கடிதங்கள்
- தேம்பாவணி மூலமும் உரையும்
- பரமார்த்த குருவின் ஆறாம் தமிழ்க் கதை
- பரமார்த்த குருவின் கதைகள் 2, 3, 4, 5, 6, இலத்தீன் மொழியில்.
# வீரமாமுனிவரின் தமிழ்க் கையெழுத்து

## தமிழக அரசின் தடயவியல் துறை வழங்கிய சான்று

வீரமாமுனிவரின் தமிழ்க் கையெழுத்தும் இலத்தீன் கையெழுத்தும் நம்மிடம் கிடைத்திருப்பதை உறுதிசெய்யும் வண்ணம் அறிஞர் இராசமாணிக்கம் அவர்கள் தமிழக அரசின் தடயவியல் துறையினரிடம் ஏடுகளை அளித்து சோதனை செய்யுமாறு கேட்டுக்கொண்டார். அவர்களும் பல மாதங்களாக ஆராய்ந்து, அவை முனிவர் கைப்பட எழுதியவையே என்று சான்றிதழ் அளித்தனர்.
# வீரமாமுனிவரின் தமிழ்க் கையெழுத்து

## ஆய்வு முடிவுகள்

இராசமாணிக்கம் அவர்களின் ஆய்விலிருந்து தெரிய வருபவை:
- வீரமாமுனிவர் கைப்பட எழுதிய ஏடுகளாக நம்மிடம் இருப்பவை அவர் உரோமைக்கு இலத்தீனில் எழுதிய கடிதங்கள்;
- அவர் பாடிய தேம்பாவணி அவர்தம் கையெழுத்தில் உள்ளது;
- அவர் இயற்றிய தமிழ்-இலத்தீன் அகராதியும் அதன் பின்னிணைப்பாக அவர் சேர்த்த பரமார்த்த குருவின் கதையும் பெருமளவில் அவர்தம் இலத்தீன் மற்றும் தமிழ்க் கையெழுத்தில் உள்ளது.
# அக்கார அடிசில்

**அக்கார அடிசில்** என்பது வைணவ ஆலயங்களில் இறைவனுக்குப் படைக்கப்படும் ஓர் உணவுப் பொருளாகும். குறிப்பாக இது மார்கழி மாதம் 27-ஆம் நாள் கூடாரவல்லி பிரசாதம் என்கிற பெயரில் செய்யப்படும் இனிப்புச் சிற்றுண்டி ஆகும். ஆண்டாள் திருப்பாவையில்
கூறியவாறு, "நெய்யுண்ணோம் பாலுண்ணோம்" என்று மார்கழி மாத முதல் தேதியில், பாவை நோன்பைத் தொடங்குவோர், 27-ஆம் நாள், தங்களின் விருப்பங்கள் நிறைவேறியதாக எண்ணி, மிகையளவு நெய்யும் பாலும் கலந்து இப்பண்டத்தைச் செய்வர். பால், நெய், அரிசி, பயத்தம் பருப்பு, வெல்லம், ஏலக்காய்த் தூள், பச்சைக் கற்பூரம் இவை கலந்து இந்த உணவு செய்யப்படுகிறது. பொதுவாகச் சோறு சமைக்கப்படும் போது அரிசி நீரில் வேகவைக்கப்படும். ஆனால், அக்கார அடிசில் செய்யும்போது, பச்சரிசியானது பாலில் வேகவைக்கப்படுகிறது. இது சர்க்கரைப் பொங்கல் போலத் திடமாகவும் இராது. பாயசம் போலப் திரவமாகவும் இராது.
# அக்கார அடிசில்

## புராணங்களில்

### ஆண்டாள் படைத்த அக்கார அடிசில்

வைணவ நூலான, நாலாயிரத் திவ்வியப் பிரபந்தத்தில், நாச்சியார் திருமொழி, முதல் ஆயிரம், திருமாலிருஞ்சோலைப் பிரானை வழிபடல்., பா. 596இல், ஆண்டாள் நாச்சியார் அக்கார அடிசில் பற்றி கூறிய குறிப்பு உள்ளது.
ஆண்டாள் நாச்சியார் திருமொழியில்  
**நாறு நறும் பொழில் மாவிருஞ்சோலை நம்பிக்கு நான்**  
**நூறு தடாவில் வெண்ணெய் வாய்நேர்ந்து பராவி வைத்தேன்;**  
**நூறு தடா நிறைந்த அக்கார அடிசில் சொன்னேன்**  
**எறுதிருவுடையான் இன்று இவை கொள்ளுங்கொலோ ?**  
என்று பாடித் தனது பாடல்களினாலேயே திருமாலிருஞ்சோலைப் பெருமானுக்கு அக்கார அடிசிலைப் படைத்து வழிபட்டாள்.சொன்னேன் சொன்னேன் என்பதால் நேர்ந்து கொண்டேன் என்பதே பொருள். ஆதலால் பெருமாளுக்கு அக்கார அடிசில் படைக்க வேண்டும் என்பது அவள் விருப்பம் என்பது தெரிகிறது.
# அக்கார அடிசில்

## புராணங்களில்

### இராமானுஜர் படைத்த அக்கார அடிசில்

ஸ்ரீஆண்டாளின் நேர்த்தியை அறிந்த இராமானுஜர், அவளுடைய நேர்த்தியைப் பூர்த்தி செய்யத் திருமாலிருஞ்சோலை அழகருக்கு நூறு தாடா அக்கார அடிசிலும், வெண்ணையும் சமர்ப்பித்தார். பின்பு ஸ்ரீ வில்லிபுத்தூர் சென்று ஆண்டாளை அடி பணிந்து நின்றார். தான் பாடியதைச் செயல்படுத்திய இராமனுஜரின் செயலுக்கு உகந்து, ஆண்டாள் அசரீரியாக, “வாரும் என் அண்ணலே” என்று அழைத்தார் என்று சொல்லப்படுகிறது. இராமானுஜர் பல நூற்றாண்டு இளையவர் என்றாலும், இந்தச் செயலின் காரணமாக, அவர் ஆண்டாளுக்கு அண்ணனானார் என்று கருதப்படுகிறது.
# அக்கார அடிசில்

## அக்கார அடிசில் செய்முறை

#### தேவையான பொருட்கள் (4 பேருக்கு)

| பசும்பால் | 1 லிட்டர் |  |
| --- | --- | --- |
| நல்ல பச்சை அரிசி | கால்கிலோ |  |
| வெல்லம் | அரை கிலோ |  |
| நெய் | கால்கிலோ |  |
| பாசிப்பருப்பு | 150 கிராம் |  |
| பச்சைக் கற்பூரம் | ஒரு சிட்டிகை |  |
| முந்திரிப்பருப்பு | தேவையான அளவு |  |
| குங்குமப்பூ | தேவையான அளவு |  |
| ஏலக்காய் | தேவையான அளவு | } |
# அக்கார அடிசில்

## தயாரிக்கும் முறை

பாசிப்பருப்பையும், பச்சை அரிசியையும் வாணலியில் தனித்தனியாக வறுத்துக்கொள்ள வேண்டும். பச்சரிசியை நன்கு களைந்து சுத்தம் செய்து வெண்கலப்பானையில் இட்டுப் பாலைக் கொஞ்சமாக முதலில் ஊற்றவேண்டும். தேவையான பாலில் பாதி அளவு ஊற்றிப் பால் கொதிக்க ஆரம்பித்த உடன், சுத்தம் செய்த பாசிப்பருப்பைக் களைந்து அதில் சேர்க்க வேண்டும். சிறிது நேரத்துக்கு ஒருமுறை அடிபிடிக்காமல் இருப்பதற்காக, கிளறிக்கொண்டே இருக்க வேண்டும். பருப்பு வெந்ததும் அரிசியைக் களைந்து அதோடு சேர்த்து விட்டு. மிச்சம் இருக்கும் பாலையும் கலந்து விட வேண்டும். அரிசி நன்கு வெந்து குழையும் பதம் வந்த பிறகு, சுத்தம் செய்த வெல்லத்தைத் தூளாக்கிச் சேர்க்க வேண்டும். வெல்ல வாசனை போக நன்கு கொதிக்கவேண்டும். வெல்லம், பால் இரண்டும் சேர்ந்து வரும்வரையில் நெய்யைக் கொஞ்சம் கொஞ்சமாய்ச் சேர்த்து- இடைவிடாமல் கிளற வேண்டும். நன்கு கலந்து பாயசம் போலவும் இல்லாமல் ரொம்பக் கெட்டியாக உருட்டும்படியும் இல்லாமல் கையால் எடுத்துச்சாப்பிடும் பதம் வரும் வரை கிளற வேண்டும். பின்னர் ஏலப்பொடி சேர்த்துப் பாலில் கரைத்த குங்குமப் பூவும் சேர்த்துப் பச்சைக்கற்பூரமும் சேர்க்க வேண்டும். நெய்யில் முந்திரிப்பருப்பு, திராட்சை வறுத்துச் சேர்க்க வேண்டும்.
# லிலா டெளன்சு

**லிலா டெளன்சு** (*Lila Downs*) என்பவர் ஒரு மெக்சிக்க பாப் இசைப் பாடகரும், நடிகரும் ஆவார். இவர், செப்டம்பர் 19 தேதி 1968ஆம் ஆண்டில் வஃகாக்கா, மெக்சிக்கோ நகரத்தில் பிறந்தார். இவர், இவரது 9ஆம் வயதிலேயே மேடையில் பாடத்துவங்கிவிட்டார்.
# லிலா டெளன்சு

## வெளி இணைப்பு

- லிலா டெளன்ஸ் அதிகாரபூர்வ இணையதளம்
# சின்மோடேக் எரிமலை

**சின்மோடேக் ** (Shinmoedake,新燃岳) யப்பானின் கியூஷூ தீவில் கிரிஷிமா எரிமலைக் கூட்டத்தில் அமைந்துள்ள ஓர் எரிமலையாகும். இது பல்லாயிரக்கணக்கான ஆண்டுகள் முன்பு உருவானதாக நம்பப்படுகிறது. எரிமலை வெடிப்புகள் 1716, 1717, 1771, 1822, 1959, 1991, 2008, மற்றும் 2009 ஆண்டுகளில் நிகழ்ந்ததாக பதிவாகியுள்ளது.  
இந்த எரிமலை அண்மையில் சனவரி 19, 2011 அன்று புகையத் தொடங்கியுள்ளது. சனவரி 27, 2011 நிலவரப்படி எச்சரிக்கை நிலை மூன்றை எட்டியுள்ளது.
# மடிப்பிச்சை ஏந்துதல்

**மடிப்பிச்சை ஏந்துதல்** என்பது இந்து சமயத்தில் மேற்கொள்ளப்படும் ஒரு சடங்காகும். இதனை மடிப்பிச்சை எடுத்தல் என்றும் கூறுவர். இந்தச் சடங்கினை மேற்கொள்ளும் பெண்கள் தங்கள் முந்தானையை கைகளால் தாங்கி பிச்சை எடுப்பதைப் போல ஏந்துகிறார்கள். மடிப்பிச்சை என்பது இரத்தலின் உச்ச நிலை ஆகும். இது இறைவனிடமோ அல்லது இறைவன் பெயரால் மனிதரிடமோமிகவும் இறைஞ்சிக் கேட்கப்படும் பிச்சை ஆகும். மடிப்பிச்சை கேட்டால் கண்டிப்பாகப் பிச்சை வழங்க வேண்டும் என்று நம்பப்படுகிறது.  
இவ்வாறு மடிப்பிச்சை ஏந்துதல், அவர்களுக்கான காரணங்களைப் பொருத்து மாறுபடுகிறது. இறைவனிடம் கோரிக்கை வைத்து மனமுருகி வேண்டும் போது, மடிப்பிச்சை ஏந்தி கண்களை மூடி வேண்டிக்கொள்கின்றார்கள். சிலர் கோவில்களிலேயே மடிப்பிச்சை ஏந்தி பக்தர்களிடம் பணம் பெறுகின்றார்கள். இவ்வாறு கோவில்களில் மடிப்பிச்சை ஏந்தி பெறப்படும் பணத்தினை தங்களுடைய குடும்ப சுப நிகழ்ச்சிக்களுக்கு பயன்படுத்திக் கொள்கிறார்கள். வீடுதோறும் மடிப்பிச்சை ஏந்தும் பக்தர்கள், அரிசி உள்ளிட்ட பண்டங்களைப் பெற்று அதனைக் கொண்டு இறைவனுக்கு படைக்கின்றார்கள்.
# மடிப்பிச்சை ஏந்துதல்

## கண்ணகி வழிபாட்டில் மடிப்பிச்சை

இலங்கை மட்டக்களப்பு பகுதியில் வழங்கிவரும் கண்ணகி வழிபாட்டில் பெண்கள் இந்த மடிப்பிச்சை ஏந்துதல் சடங்கினைச் செய்கிறார்கள். மடிப்பிச்சையாக பெறப்படும் பொருட்களைக் கொண்டு கூழுர்த்திப் பொங்கல் என்பதைச் செய்து இறைவிக்குப் படைக்கின்றார்கள்.
# மண்சோறு சாப்பிடுதல்

**மண்சோறு சாப்பிடுதல்** என்பது இந்து சமயத்தில் மேற்கொள்ளப்படும் ஒரு நேர்த்திக் கடனாகும். பொதுவாக குழந்தை வேண்டியும், கணவன் மற்றும் குடும்பத்தினர் நலனுக்காகவும் இந்த மண்சோறு சாப்பிடும் வழக்கம் உள்ளது.  
இந்து சமயக் கடவுள் நம்பிக்கையுடையவர்கள், இறைவனிடம் தங்கள் கோரிக்கை நிறைவேற்றத்தின் போது, கோரிக்கை நிறைவேறினால் செய்வதாக வேண்டிக் கொள்ளும் ஒரு நம்பிக்கை அல்லது ஒரு சடங்கு. இந்த வேண்டுதலுக்குப் பின்பு, கோரிக்கை நிறைவேறியவர்கள், ஒருநாள் அவர்கள் வேண்டிக் கொண்ட கோயிலில் வெறும் தரையில் சோறு போட்டுச் சாப்பிடுகின்றனர்.  
திருவண்ணாமலை கோட்டுப்பாக்கம் பரதேசி ஆறுமுகசாமி கோவிலில் குழந்தை வேண்டி மண்சோறினை பெண்கள் உண்கின்றனர். இதற்காக சிவாச்சாரியார் தருகின்ற பிரசாதத்தினை முந்தானையில் வாங்கி, அருகிலுள்ள குளத்தின் படிக்கட்டுகளில் இடுகின்றனர். பின்பு இரு கைகளையும் பின்னால் கட்டிக்கொண்டு உண்கின்றனர். இது போல மண்சோறு உண்ணும் வழமை இக்கோவிலில் மாறுபட்டு உள்ளது.  
பகுத்தறிவாளர்கள் மண்சோறு சாப்பிடும் வழக்கம் மூடப்பழக்கம் என்கின்றர். இந்த மண்சோறு சாப்பிடும் வழக்கம் தற்போது போராட்ட வடிவாகவும் மாறியுள்ளது.
# மண்ணு புவ்வா (புத்தகம்)

**மண்ணு புவ்வா** என்பது தெலுங்கானா பகுதியின் முதல்தலைமுறை தலித் பெண் எழுத்தாளரான ஜஜிலா கௌரியால் எழுதப்பட்ட நூல்களுள் ஒன்றாகும். இந்நூல் விசாலா சாகித்ய அகாதெமியால் 2005 ஆம் ஆண்டு வெளியிடப்பட்டது.இந் நூல் தெலங்கானா நடையிலேயே எழுதப்பட்டுள்ளது. இதில் தனது கதைகளையும் தீண்டாமைக் கொடுமையால் தான் பாதிக்கப்பட்டதையும் பசியால் கற்களை வடிகட்டி களிமண்ணைத் தின்றதையும் அவர் விவரித்துள்ளார்.
# இ. மயூரநாதன்

**இ. மயூரநாதன்** (*R. Mayooranathan*) என்பவர் தமிழ் விக்கிப்பீடியாவின் முன்னோடியாவார். இவர் தமிழ் விக்கிப்பீடியாவில் 2003 நவம்பர் 20 ஆம் திகதி புகுபதிந்துள்ளார். அத்துடன் தமிழ் விக்கிப்பீடியாவை 2003, செப்டம்பர் 30 ஆம் திகதியே உருவாக்கும் முயற்சிகள் சிலரால் மேற்கொள்ளப்பட்ட போதும், தமிழ் விக்கிப்பீடியாவுக்கான முதல் இடைமுகத்தை உருவாக்கியவரும் இவரே ஆவார். ஆரம்பகாலங்களில் விக்கிப்பீடியாவில் பங்களிக்க முயன்றோர் ஒரு சில தொகுப்புகளுடன் மறைந்துவிட்ட நிலையிலும் இ. மயூரநாதன் தமிழரின் நலன் சார்ந்து இந்த கலைக்களஞ்சியத்தை வளர்க்கும் முயற்சியில் இடையறாது உழைத்து வருபவர் ஆவார். விக்கிப்பீடியாவின் சிறப்புகளில் ஒன்றான வரலாற்றுப் பக்கங்கள் இ. மயூரநாதனின் பங்களிப்புக்களை வரலாறாக காட்டிநிற்கின்றன. இவர் இலங்கை, யாழ்ப்பாணத்தைச் சேர்ந்தவராவர். ஐக்கிய அரபு இராச்சியத்தில், கட்டக்கலைஞராக தொழில் புரியும் இவர் யாழ் வைத்தீஸ்வரா வித்தியாலயத்தில் கல்வி கற்றவராவார்.
# இ. மயூரநாதன்

## மயூரநாதனின் இணைவு

இ. மயூரநாதனின் முதல் தொகுப்பு 2003 நவம்பர் 20 ஆம் திகதி பதிவாகியு}}ள்ளது. இவரால் தமிழ் விக்கிப்பீடியாவுக்கான முதல் இடைமுகத்தோற்றம் 2003, நவம்பர் 25 ஆம் திகதி உருவாக்கப்பட்டுள்ளது. அவர் தமிழ் விக்கிப்பீடியாவுக்கான இடைமுகத்தை வடிவமைத்தப்போதும், ஏற்கனவே பயனர்கள் செய்த தொகுத்தல் முயற்சிகளை அழிக்காமல் அப்படியே விட்டிருந்துள்ளார். அவை அந்த இடைமுகத் தோற்றத்தின் அடிப்பாகத்தில் அப்படியே உள்ளன. அத்துடன் தமிழ் விக்கிப்பீடியாவின் தோற்றத்தின் போது மற்றவர்கள் மேற்கொள்ளும் முயற்சிகளிலும் இவர் முன்மாதிரியாக நின்று,அவற்றை முறையாக நெறிப்படுத்தி வந்திருப்பதை, தமிழ் விக்கிப்பீடியாவின் வரலாற்றுப் பக்கங்கள் சாட்சிகளாய் காட்டுகின்றன. தற்போது விக்கிப்பீடியாவில் பயனர்கள் ***' பேர் புகுபதிகை செய்துள்ளனர். அதில் முன்னிலையில் நின்று பங்களிக்கும் சிறப்புப் பயனர்கள் ***' உள்ளனர். இப்போதைக்கு அனைத்து பயனரின் பங்களிப்புடன் தமிழ் விக்கிப்பீடியாவில் காணப்படும் கட்டுரைகளின் எண்ணிக்கை **** ஆகும். இதில் சிறப்பு என்னவென்றால் **18%** வீதமானக் கட்டுரைகள் இ.மயூரநாதனுடையதாகவே இருப்பதே. 2015 ஆம் ஆண்டு எண்ணிக்கையின் படி மயூரநாதன் எழுதிய கட்டுரைகள் 4000 -ஐயும் கடந்துச் செல்கிறது. மயூரநாதன் எழுதும் கட்டுரைகள், எண்ணிக்கையை அதிகரிப்பதனை மட்டுமே நோக்காக கொள்ளாமல் காத்திரமானவைகளாகவும் உள்ளன.  
இவரது பயனர் பக்கத்தின் முதல் தொகுப்பு 2003 நவம்பர் 25 ஆம் திகதி பதிவாகியுள்ளது. இவரது பயனர் பேச்சு பக்கத்தின் தொகுப்பு 2005 மே 2 ஆம் திகதி பதிவாகியுள்ளது.
# இ. மயூரநாதன்

## விருதுகள்

- 2015 - தமிழ் விக்கிப்பீடியாவின் உருவாக்கத்தின் முன்னோடியாகத் திகழ்ந்தமைக்காக இவருக்குக் கனடியத் தமிழ் இலக்கியத் தோட்டமும், ரொறொன்ரோ பல்கலைக்கழகத் தென்னாசியக் கழகமும் இணைந்து 2015 ஆம் ஆண்டுக்குரிய இயல் விருதினை வழங்கின.
- 2016 - ஆனந்த விகடன் "டாப் 10" மனிதர்கள் விருது
# சீரீன் இபாதி

**சீரீன் இபாதி** (பாரசீக மொழி:عبادی; ஆங்கிலம்: Shirin Ebadi; பிறப்பு: ஜூன் 21, 1947) என்பவர் ஈரானிய ஈரானிய வழக்கறிஞர், முன்னாள் நீதிபதி மற்றும் மனித உரிமை செயற்பாட்டாளர் ஆவார். இவர் ஈரானில் மனித உரிமைகள் பாதுகாவலர்கள் மையத்தை (Defenders of Human Rights Center) நிறுவி செயற்பட்டார். 2003 ஆண்டில் அமைதிக்கான நோபல் பரிசு பெற்றவர். இவருக்கு இப்பரிசானது மக்களாட்சி மற்றும் மனித உரிமைக்காகப்போராடியதற்காக வழங்கியது. இப் பரிசைப் பெறும் முதலாவது ஈரானியர், இசுலாமியப் பெண் இவர் ஆவார். 2009 ஆம் ஆண்டில் ஈரானிய அதிகாரிகளால் இவ்விருது பறிமுதல் செய்யப்பட்டதாக கூறப்படுகிறது. ஆனால் இதை ஈரானிய அரசாங்கம் மறுத்துள்ளது .
2004 ஆம் ஆண்டில், ஃபோர்ப்ஸ் பத்திரிகையின் , "உலகின் 100 சக்தி வாய்ந்த பெண்கள்" பட்டியலில் இடம்பெற்றார். "அனைத்து காலத்திலும் மிகவும் செல்வாக்குள்ள 100 பெண்கள்." பட்டியலிலும் அவர் இடம்பெற்றுள்ளார் .
# சீரீன் இபாதி

## நீதிபதியாக வாழ்க்கை மற்றும் ஆரம்ப வாழ்க்கை

ஈரானில் உள்ள ஹமதானில் 1947 ஆம் ஆண்டு இவர் பிறந்தார். இவரின் தந்தை சீரின் எபாடி ஒரு சட்டப் பேராசிரியர் ஆவார். இவரது குடும்பம் 1948 இல் தெகுரானுக்கு குடிபெயர்ந்தது. இவர் 1965 இல் தெகுரான் பல்கலைக்கழகத்தின் சட்டப் படிப்பில் சேர்ந்தார். 1969 இல் பட்டப்படிப்பு முடிந்ததும், நீதிபதி ஆவதற்கான தகுதித் தேர்வில் தேர்ச்சி பெற்றார். ஆறுமாத பயிற்சிக் காலத்திற்குப் பிறகு, மார்ச் 1969 இல் இவர் அதிகாரப்பூர்வமாக நீதிபதியாக ஆனார். 1971 இல் சட்டத்தில் முனைவர் பட்டம் பெறுவதற்கு இதற்கிடையில் தெகுரான் பல்கலைக்கழகத்தில் தனது படிப்பைத் தொடர்ந்தார். 1975 இல், தெகுரான் நீதிமன்றத்தில் முதல் பெண் தலைவரானார். 1979 ஈரானியப் புரட்சி வரை பணியாற்றினார். ஈரானில் இசுலாமிய புரட்சி வெடித்தினால் அனத்து பெண் நீதிபதிகளும் பதவி நீக்கப்பட்டதனால் இவர் பதவி இழந்தார்.  
இவரது விண்ணப்பங்கள் பலமுறை நிராகரிக்கப்பட்டதால், 1993 ஆம் ஆண்டு வரை இபாதியால் வழக்கறிஞராகப் பணியாற்ற முடியவில்லை, இவர் ஏற்கனவே சட்ட அலுவலக அனுமதி பெற்றிருந்தார். இந்த ஓய்வு நேரத்தில் புத்தகங்கள் ஈரானிய பத்திரிகைகளில் கட்டுரைகளை எழுத பயன்படுத்திக்கொண்டார். இவர் குழந்தைகள் மற்றும் பெண்களுக்கான சட்டங்களை வலுப்படுத்துவதற்கான பரபுபுரையாளராக இருந்தார். இவர் 1997 மேயில் சீர்திருத்தவாதியான முகமது கத்தாமியின் சனாதிபதித் தேர்தலில் முக்கியப் பங்கு வகித்தார்.  
ஒரு வழக்கறிஞராக, இவர் மனித உரிமை வழக்குகளைக் கையாள்வதில் தூணிந்து செயல்பட்டார். தனது வீட்டில் கத்தியால் குத்திக் கொல்லப்பட்ட நிலையில் கண்டெடுக்கப்பட்ட ஒரு அதிருப்தி அறிவ்வுஜீவியும் அரசியல்வாதியுமான டேரியுஷ் ஃபோரௌஹரின் குடும்பத்துக்காக வழக்காடினார். அவரது மனைவி பர்வனே எஸ்கந்தாரியும் அதே நேரத்தில் கொல்லப்பட்டார்.  
ஈரானின் அறிவுஜீவி சமூகத்தை பயமுறுத்திய கொடூரமான கொலைகளில் இறந்த பலரில் இந்த இணையரும் அடங்குவர். பேச்சு சுதந்திரத்தை ஆதரித்த ஜனாதிபதி கந்தால் வளர்க்கப்பட்ட மிகவும் தாராளவாத சூழலை முடிவுக்கு கொண்டுவர தீர்மானித்த தீவிரவாத கடும்போக்காளர்கள் மீது சந்தேகம் எழுந்தது. ஈரானிய உளவுத்துறை அமைச்சகத்தின் ஊழியர்களின் குழுவால் இந்த கொலைகள் செய்யப்பட்டன, அதன் தலைவரான சயீத் இமாமி நீதிமன்றத்திற்கு கொண்டு வரப்படுவதற்கு முன்பு சிறையில் தற்கொலை செய்து கொண்டார்.  
1999 சூலையில் ஈரானிய மாணவர் போராட்டங்களில் கொல்லப்பட்ட எசாத் இப்ராகிம்-நெஜாட்டின் குடும்பத்தின் சர்பிலும் இவர் வழக்காடினார். இதுபோன்ற பல்வேறு மனித உரிமை வழக்குளில் ஈடுபட்டதால் இவர் மீது கோபமுற்ற அதிகார வர்கம் அரசுக்கு எதிராக பொய்களை பரப்பி வருகிறார் என்ற குற்றச்சாட்டின்பேரில் சிறையில் அடைக்கப்பட்டார். மேல் முறையீடு மற்றும் பன்னாட்டு அழுதங்களின் காரணமாக இவரது சிறைத் தண்டனை அபராதமாக மாற்றப்பட்டது.
# சீரீன் இபாதி

## நோபல் பரிசு

மனித உரிமை மீட்டெடுப்பதற்கு குறிப்பாக பெண்கள் குழந்தைகளின் உரிமைக்காக பாடுபட்ட இவரின் சேவைக்காக 2003 ஆம் ஆண்டு இவருக்கு அமைதிக்கான நோபல் பரிசு வழங்கப்பட்டது. இவருக்கு வழங்கப்பட்ட பரிசுத் தொகையை மனித உரிமை பாதுகாவலர்களுக்கும், அரசியல் கைதிகளின் குடும்பங்களுக்கு உதவவும் பயன்படுத்தினார். பின்னர் ஈரானில் இவருக்கு எதிரான செயல்பாடுகள் வளுத்ததால் இங்கிலாந்து நாட்டில் தஞ்சம் புகுந்தார்.
# இம்மாகினும் போசியாவும்

**இம்மாகினும் போசியாவும் ** (IMMAGINE&POESIA) எழுத்தையும் படிமங்களையும் இணைக்கும் ஓர் பன்னாட்டு சமகாலக் கலை இயக்கமாகும்.  
யின் டொரினோவில் ஏரோன்வி தாமசு, 2006]]
# இம்மாகினும் போசியாவும்

## தோற்றம்

இந்த இயக்கம் 2007ஆம் ஆண்டில் இத்தாலியிலுள்ள டொரினோ நகரின் *ஆல்ஃபா தியேட்டரோ (Alfa Teatro)*வில் டிலான் தாமசின் மகள் ஏரோன்வி தாமசு, லிடியா சியரெல்லி, கியான்பீரோ மற்றும் சில கவிஞர்களும் கலைஞர்களும் அடங்கிய ஓர் சிறு குழுவினால் தோற்றுவிக்கப்பட்டது. இவர்கள் எழுதப்பட்ட காவியங்களின் தாக்கமும் வரைசித்திரங்களின் தாக்கமும் இணைந்தால் ஏற்படும் புதிய கலைவடிவம் அதனை தோற்றுவித்த வடிவங்களைவிட சிறப்பாக இருப்பதுடன் இன்னும் அழுத்தமாக வெளிப்படுத்துவதாக நம்புகின்றனர்.  
இம்மாகினும் போசியாவும் கௌரவ அங்கத்தினர்களாக அமெரிக்க கவிஞர் லாரென்சு ஃபெர்லிங்கெட்டியும் இத்தாலிய கலைஞர் உகோ நெஸ்போலோவும் உள்ளனர். நார்தர்ன் மிசிகன் பல்கலைக்கழகத்தின் பேராசியரும் கவிஞருமாகிய பெவர்லி மாதெர்னும் அங்கத்தினராக உள்ளார். இயக்கத்தின் அலுவல்முறை கலை மதிப்புரைஞர்களாக மேரி கோர்கியும் என்சோ பாப்பாவும் உள்ளனர்.
# இம்மாகினும் போசியாவும்

## கொள்கை விளக்க அறிக்கை

இருபது மொழிகளில் பத்து அம்ச கொள்கை விளக்க அறிக்கை வெளியிடப்பட்டுள்ளது. நான்காவது அம்சமாக கவிஞர்களுக்கும் கலைஞர்களுக்கும் " அயல் கருவாக்கல் நேரங்கள்" பரிந்துரைக்கப்படுகின்றன: ஓர் ஓவியர் கவிஞருக்கு கவிதை எழுதத் தூண்டலாம் அல்லது ஓர் கவிஞரின் பாடல்கள் ஓர் ஓவியம் உருவாகக் காரணமாக அமையலாம்.
# இம்மாகினும் போசியாவும்

## Web Site

http://immaginepoesia.jimdo.com/
# சிஎல்எஸ் (கட்டளை)

**சிஎல்எஸ்** *(<tt>**cls**</tt> - **cl**ear **s**creen)* கட்டளை என்பது மைக்ரோசாஃப்ட் நிறுவனத்தின் டாஸ் போன்ற இயங்குதளங்களில் பயன்படுத்தப்படும் ஒரு கட்டளை ஆகும். இது திரையில் உள்ள கட்டளைகளையும் கட்டளைகள் உருவாக்கிய விளைவுகளையும் அழிக்க உதவுகிறது. ஆனால் இது பயனரின் கட்டளை வரலாற்றை அழிப்பதில்லை. லினக்ஸ் மற்றும் யுனிக்ஸ் போன்ற இயங்குதளங்களில் கிளியர் கட்டளை இதே பயன்பாட்டைத் தருகிறது.
# புதுக்கயத்து வண்ணக்கன் கம்பூர்கிழார்

**புதுக்கயத்துவண்ணக்கன் கம்பூர்கிழான்** சங்ககால நல்லிசைப் புலவர்களுள் ஒருவர். வண்ணத்துக்கன் எனும் சொல் நாணயச்சோதனையாளர் எனும் பணியைக் குறிக்கும். இவர் பாடிய பாடல் எட்டுத்தொகை நூல்களுள் ஒன்றான நற்றிணையில் 294 ஆவது பாடலாக உள்ளது.  
இவர் பாடிய இப்பாடலின் முதல் இரண்டடிகள் ஆர்வக் கிளர்ச்சியைத் தோற்றுவிப்பதாய் அமைந்துள்ளன.
# புதுக்கயத்து வண்ணக்கன் கம்பூர்கிழார்

## பாடலின் முதல் இரண்டு அடிகள்

தீயும் வளியும் விசும்பு பயந்து ஆங்கு  
நோயும் இன்பமும் ஆகின்று மாதோ
# புதுக்கயத்து வண்ணக்கன் கம்பூர்கிழார்

## பாடலின் முதல் இரண்டு அடிகள்

### அறிவியல் உவமை

விசும்பிலிருந்து தீ தோன்றியது. தீயிலிருந்து வளி தோன்றியது. (இது அறிவியல் உண்மை)  
அதுபோல,  
தலைவன் மார்பு நோயையும், இன்பத்தையும் தோற்றுவிக்கிறது, என்கிறாள் தோழி.  
அவன் பிரிவு நோய் தந்தது. இப்போது அவன் திருமணம் செய்துகொள்வது இன்பம் தருகிறது, என்கிறாள்.
# புதுக்கயத்து வண்ணக்கன் கம்பூர்கிழார்

## வெளியிணைப்புகள்

புதுக்கயத்துவண்ணக்கன் கம்பூர்கிழான் பாடலின் விளக்கம்
# சூறாவளி யாசி, 2011

**சூறாவளி யாசி** (*Cyclone Yasi*) என்பது ஆஸ்திரேலியாவின் குயின்சுலாந்து மாநிலத்தைத் தாக்கவிருக்கும் ஒரு வெப்பவலயச் சூறாவளி ஆகும். இது பிஜிக்கு அருகே தாழ் வெப்பவலயப் பகுதியில் 2011 சனவரி 26 இல் தோன்றியது. சூறாவளி யாசி சனவரி 31 ஆம் நாள் மாலை 5 மணியளவில் தரம் 3 இல் இருந்தது. பெப்ரவரி 1 இல் தரம் 4 இற்கு உயர்த்தப்பட்டது. குயின்ஸ்லாந்து மாநிலத்தின் வட பகுதியில் உள்ள கரையோரச் சுற்றுலாப் பகுதியான கேர்ன்ஸ் நகரை இது பெப்ரவரி 2 இரவு 11 மணிக்குத் தாக்கும் எனக் கூறப்படுகிறது.
# 2004 இந்தியப் பொதுத் தேர்தல்

இந்தியக் குடியரசின் பதினான்காவது **நாடாளுமன்றத் தேர்தல் 2004** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பதினான்காவது மக்களவை கட்டமைக்கப்பட்டது. முன்பு ஆட்சியில் இருந்த இந்திய தேசிய காங்கிரசு தலைமையில் ஐக்கிய முற்போக்குக் கூட்டணி வெற்றி பெற்று மன்மோகன் சிங் பிரதமரானார்.
# 2004 இந்தியப் பொதுத் தேர்தல்

## பின்புலம்

- இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர்.
- முந்தைய 1999 நாடாளுமன்றத் தேர்தலில் வெற்றி பெற்று ஆட்சியமைத்த பாஜக தலைமையிலான தேசிய ஜனநாயக கூட்டணியில் பிரதமர் வாஜ்பாயின் ஐந்தாண்டு பதவிக்காலம் முழுவதும் முடிவடைந்ததையடுத்து.
- இந்திய அரசியல் வரலாற்றிலே ஐந்தாண்டுகள் நீடித்த முதல் காங்கிரசு அல்லாத அரசு இதுவேயாகும்.
- இந்த ஐந்தாண்டுகளில் ஏற்பட்ட இந்தியப் பொருளாதார வளர்ச்சியை அடிப்படையாகக் கொண்டு “இந்தியா ஒளிர்கிறது” என்ற பிரச்சாரத்தை இத்தேர்தலில் பாஜக மேற்கொண்டது.
- ஆனால் எதிர்பாராத விதமாக காங்கிரஸ் கட்சி தலைமையிலான கூட்டணி கட்சிகள் அதிக இடங்களில் வென்றது.
- இத்தேர்தலில் காங்கிரஸ் கட்சியின் வலுவான மாநிலக் கட்சிகளின் கூட்டணியும் நகர மக்களிடம் மட்டுமே செல்லுபடியான “இந்தியா ஒளிர்கிறது” பிரச்சாரமும் பாஜகவின் தோல்விக்குக் காரணங்களாக சொல்லப்பட்டன.
- காங்கிரஸ் கட்சி இம்முறை வெற்றி பெற்றாலும் தொங்கு நாடாளுமன்றமாகவே அமைந்தபோதிலும் தேர்தலுக்குப் பிறகு மேலும் சில மாநிலங்களில் வெற்றி பெற்ற கட்சிகளை சேர்த்துக் கொண்டு ஆதரவளித்ததால் காங்கிரஸ் தலைமையில் “ஐக்கிய முற்போக்குக் கூட்டணி” உருவாக்கியது.
- இதற்கு இடதுசாரி கட்சிகளின் 60 உறுப்பினர்களும் கூட்டணிக்கு வெளியிலிருந்து ஆதரவளிக்க முன் வந்தனர்.
- ஆனால் காங்கிரஸ் கட்சி தலைவி சோனியா காந்தி பிரதமராக பதவி வகிக்க முன் வந்த நிலையில் சோனியா காந்தி இந்தியாவில் பிறக்காதவர் என்று காரணம் சொல்லி அவரை பிரதமராக அனுமதிக்கக் கூடாது என்று அன்றைய இந்திய குடியரசு தலைவரான அப்துல் கலாமிடம் எதிர்கட்சியில் பாஜகவினர் கோரிக்கை விடுத்தனர்.
- இதையடுத்து இந்திய உயர் நீதிமன்றம் சோனியா காந்தி பிறப்பால் இட்டாலியர் ரோமானிய பிரஜை என்றாலும் ராஜீவ் காந்தியை மணந்து கொண்டதால் அவரின் இரத்த உறவால் இந்திய பிரஜை என்று தீர்ப்பளித்து சோனியா காந்தி பிரதமராக நாடாளும் தகுதி உடையவர். என்று தீர்ப்பளித்தது என்றாலும் எதிர் கட்சியினரின் பலமான விமர்சனங்களை காரணம் காட்டி பெருந்தன்மையாக தனக்கு பதிலாக காங்கிரஸ் கட்சியின் முன்னணி தலைவர்களில் ஒருவரும், முன்னாள் நிதித்துறை அமைச்சருமான மன்மோகன் சிங் அவர்களை பிரதமர் ஆக்கினார்.
# 2004 இந்தியப் பொதுத் தேர்தல்

## முடிவுகள்

### கட்சிகள் வாரியாக முடிவுகள்

| கட்சி | போட்டியிட்ட மாநிலங்கள் | போட்டியிட்ட இடங்கள் | வென்ற இடங்கள் | வாக்குகள் | % வாக்கு | % இடங்கள் | வைப்புத் தொகை இழந்த இடங்கள் |  |
| --- | --- | --- | --- | --- | --- | --- | --- | --- |
| இந்திய தேசிய காங்கிரசு | 33 | 400 | 145 | 103,408,949 | 26.53% | 34.43% | 82 |  |
| பாரதிய ஜனதா கட்சி | 31 | 364 | 138 | 86,371,561 | 22.16% | 34.39% | 57 |  |
| இந்திய பொதுவுடமைக் கட்சி (மார்க்சியம்) | 19 | 69 | 43 | 22,070,614 | 5.66% | 42.31% | 15 |  |
| பகுஜன் சமாஜ் கட்சி | 25 | 435 | 19 | 20,765,229 | 5.33% | 6.66% | 358 |  |
| சமாஜ்வாதி கட்சி | 23 | 237 | 36 | 16,824,072 | 4.32% | 10.26% | 169 |  |
| தெலுங்கு தேசம் கட்சி | 1 | 33 | 5 | 11,844,811 | 3.04% | 42.75% | 0 |  |
| இராச்டிரிய ஜனதா தளம் | 6 | 42 | 24 | 9,384,147 | 2.41% | 31.27% | 14 |  |
| ஐக்கிய ஜனதா தளம் | 16 | 73 | 8 | 9,144,963 | 2.35% | 17.73% | 44 |  |
| அனைத்திந்திய அண்ணா திராவிட முன்னேற்றக் கழகம் | 1 | 33 | 0 | 8,547,014 | 2.19% | 35.59% | 0 |  |
| திரிணாமுல் காங்கிரசு | 5 | 33 | 2 | 8,071,867 | 2.07% | 29.97% | 7 |  |
| திராவிட முன்னேற்றக் கழகம் | 1 | 16 | 16 | 7,064,393 | 1.81% | 58.24% | 0 |  |
| சிவசேனா | 14 | 56 | 12 | 7,056,255 | 1.81% | 17.90% | 34 |  |
| தேசியவாத காங்கிரஸ் கட்சி | 11 | 32 | 9 | 7,023,175 | 1.80% | 33.98% | 10 |  |
| ஜனதா தளம் (மதசார்பற்ற) | 12 | 43 | 3 | 5,732,296 | 1.47% | 15.67% | 24 |  |
| இந்திய பொதுவுடமைக் கட்சி | 15 | 34 | 10 | 5,484,111 | 1.41% | 23.70% | 19 |  |
| பிஜு ஜனதா தளம் | 1 | 12 | 11 | 5,082,849 | 1.30% | 51.15% | 0 |  |
| அகாலி தளம் | 1 | 10 | 8 | 3,506,681 | 0.90% | 43.42% | 0 |  |
| லோக் சன சக்தி கட்சி | 12 | 40 | 4 | 2,771,427 | 0.71% | 10.02% | 32 |  |
| ராஷ்டிரிய லோக் தளம் | 11 | 32 | 3 | 2,463,607 | 0.63% | 11.08% | 23 |  |
| தெலுங்கானா ராஷ்டிரிய சமிதி | 1 | 8 | 5 | 2,441,405 | 0.63% | 13.19% | 0 |  |
| பாட்டாளி மக்கள் கட்சி | 2 | 6 | 6 | 2,169,020 | 0.56% | 51.66% | 0 |  |
| அசோம் கன பரிசத் | 1 | 12 | 2 | 2,069,600 | 0.53% | 23.53% | 4 |  |
| இந்திய தேசிய லோக் தளம் | 4 | 20 | 0 | 1,936,703 | 0.50% | 12.60% | 14 |  |
| ஜார்கண்ட் முக்தி மோர்ச்சா | 4 | 9 | 5 | 1,846,843 | 0.47% | 28.43% | 3 |  |
| புரட்சிகர சோசலிசக் கட்சி | 3 | 6 | 3 | 1,689,794 | 0.43% | 33.50% | 2 |  |
| மறுமலர்ச்சி திராவிட முன்னேற்றக் கழகம் | 1 | 4 | 4 | 1,679,870 | 0.43% | 58.23% | 0 |  |
| அனைத்திந்திய பார்வார்டு ப்ளாக் | 5 | 10 | 3 | 1,365,055 | 0.35% | 18.81% | 7 |  |
| மொத்தம் | 35 | 543 | 543 | 389779784 | 100% | - | 4218 | } |
# 2004 இந்தியப் பொதுத் தேர்தல்

## முடிவுகள்

### மாநிலங்கள் வாரியாக
| align= மறுமலர்ச்சி திராவிட முன்னேற்றக் கழகம் | 4 | 5.85 | ஐக்கிய முற்போக்குக் கூட்டணி |  |
| align= இந்திய பொதுவுடமைக் கட்சி | 2 | 2.97 | இடதுசாரி முன்னணி |  |
| align= இந்திய பொதுவுடமைக் கட்சி (மார்க்சியம்) | 2 | 2.87 | இடதுசாரி முன்னணி |  |
| align= அனைத்திந்திய அண்ணா திராவிட முன்னேற்றக் கழகம் | 0 | 29.77 | தேசிய ஜனநாயக கூட்டணி |  |
| align= மற்றவர்கள் | 0 | 12.83 | தேசிய ஜனநாயக கூட்டணி (BJP) |  |
| திரிபுரா | 'இந்திய பொதுவுடமைக் கட்சி (மார்க்சியம்)''' | **2** | **68.80** | **இடதுசாரி முன்னணி** |
| align= இந்திய தேசிய காங்கிரசு | 0 | 14.28 | ஐக்கிய முற்போக்குக் கூட்டணி |  |
| align= பாரதிய ஜனதா கட்சி | 0 | 7.82 | தேசிய ஜனநாயக கூட்டணி |  |
| align= அகில இந்திய திரிணாமுல் காங்கிரசு | 0 | 5.09 | தேசிய ஜனநாயக கூட்டணி |  |
| உத்தரப்பிரதேசம் | 'சமாஜ்வாதி கட்சி''' | **35** | **26.74** | ** ** |
| align= பகுஜன் சமாஜ் கட்சி | 19 | 24.67 |  |  |
| align= பாரதிய ஜனதா கட்சி | 10 | 22.17 | தேசிய ஜனநாயக கூட்டணி |  |
| align= இந்திய தேசிய காங்கிரசு | 9 | 12.04 | ஐக்கிய முற்போக்குக் கூட்டணி |  |
| align= மற்றவர்கள் | 7 | 14.38 | தேசிய ஜனநாயக கூட்டணி (1) |  |
| உத்தராஞ்சல் | 'பாரதிய ஜனதா கட்சி''' | **3** | **40.98** | **தேசிய ஜனநாயக கூட்டணி** |
| align= இந்திய தேசிய காங்கிரசு | 1 | 38.31 | ஐக்கிய முற்போக்குக் கூட்டணி |  |
| align= சமாஜ்வாதி கட்சி | 1 | 7.93 |  |  |
| align= பகுஜன் சமாஜ் கட்சி | 0 | 6.77 |  |  |
| align= மற்றவர்கள் | 0 | 6.01 |  |  |
| மேற்கு வங்காளம் | 'இந்திய பொதுவுடமைக் கட்சி (மார்க்சியம்)''' | **26** | **38.57** | **இடதுசாரி முன்னணி** |
| align= இந்திய தேசிய காங்கிரசு | 6 | 14.56 | ஐக்கிய முற்போக்குக் கூட்டணி |  |
| align= இந்திய பொதுவுடமைக் கட்சி | 3 | 4.01 | இடதுசாரி முன்னணி |  |
| align= அனைத்திந்திய பார்வார்டு ப்ளாக் | 3 | 3.66 | இடதுசாரி முன்னணி |  |
| align= புரட்சிகர சோசலிசக் கட்சி | 2 | 4.48 | இடதுசாரி முன்னணி |  |
| align= அகில இந்திய திரிணாமுல் காங்கிரசு | 1 | 21.04 | தேசிய ஜனநாயக கூட்டணி |  |
| align= பாரதிய ஜனதா கட்சி | 0 | 8.06 | தேசிய ஜனநாயக கூட்டணி |  |
| align= மற்றவர்கள் | 0 | 5.62 |  |  |
# 2004 இந்தியப் பொதுத் தேர்தல்

## தேர்தலுக்குப் பிந்தய கூட்டணிகள்

- **ஐக்கிய் முற்போக்குக் கூட்டணி: 275**
- *இந்திய தேசிய காங்கிரசு: 145*
- சமாஜ்வாதி கட்சி: 39
- இராச்டிரிய ஜனதா தளம்: 21
- திராவிட முன்னேற்றக் கழகம்: 16
- *தேசியவாத காங்கிரஸ் கட்சி: 9*
- கேரளா காங்கிரஸ் கட்சி: 2
- பாட்டாளி மக்கள் கட்சி: 6
- தெலுங்கானா ராஷ்டிரிய சமீதி: 5
- ஜார்கண்ட் முக்தி மோர்ச்சா: 5
- மறுமலர்ச்சி திராவிட முன்னேற்றக் கழகம்: 4
- லோக் சன சக்தி கட்சி: 3
- ஜம்மு காஷ்மீர் மக்கள் ஜனநாயக் கட்சி: 1
- இந்தியக் குடியரசுக் கட்சி: 1
- இந்திய ஒன்றிய முஸ்லீம் லீக்: 1
- **பாரதிய ஜனதாக் கட்சி 185**
- *பாரதிய ஜனதா கட்சி: 138*
- சிவசேனா: 12
- பிஜு ஜனதா தளம்: 11
- அகாலி தளம்: 8
- ஐக்கிய ஜனதா தளம்: 7
- தேசியவாத திரிணாமுல் காங்கிரஸ்: 2
- நாகாலாந்து மக்கள் முன்னணி: 1
- மிசோ தேசிய முன்னணி: 1
- **இடதுசாரிகள்: 60**
- *இந்திய பொதுவுடமைக் கட்சி (மார்கசிஸ்ட்): 43*
- *இந்திய பொதுவுடமைக் கட்சி: 10*
- புரட்சிகர சோசலிசக் கட்சி: 3
- அனைத்திந்திய பார்வார்டு ப்ளாக்: 3
- சுயேட்சை: 1
- *இதர கட்சிகள்: 78*'
- பகுஜன் சமாஜ் கட்சி: 17
- தெலுங்கு தேசம் கட்சி: 5
- மதசார்பற்ற ஜனதா தளம்: 4
- ராஷ்டிரிய லோக் தளம்: 3
- அசோம் கன பரிசத்: 2
- ஜம்மு காசுமீர் தேசிய மாநாட்டுக் கட்சி: 2
- இந்தியாக் கூட்டமைப்பு ஜனநாயகக் கட்சி: 1
- லோக் தந்திரீக் ஜன் சமதா கட்சி: 1
- அனைத்திந்திய மஜ்லீஸ்-ஈ=இத்தீஹாதுல் முஸ்லீமன்: 1
- பாரதீய நவசக்திக் கட்சி: 1
- தேசிய லோக்தந்திரீக் கட்சி: 1
- சிக்கிம் ஜனநாயக முன்னணி: 1
- சமாஜ்வாதி ஜனதாக் கட்சி (ராஷ்டிரீய): 1
- **சுயேட்சைகள்: 3**
# அறம் பாடுதல்

**அறம் பாடுதல்** என்பது தமிழ் இலக்கியத்தில் ஒரு கவிஞன் தனக்கு அநீதி இழைக்கப்பட்டதாக உணரும்போது அநீதி இழைத்தவர் அழியவேண்டும் என்று சாபமிட்டு பாடல் எழுதும் செயலாகும். வஞ்சப்புகழ்ச்சியாக அவ்வாறு எழுதுவதும் உண்டு. இது தவிர கவிஞன் நினைக்காமல் எழுதிய ஒரு பாடலின் தவறான பொருள் பலித்துவிடுவதை **அறம்பற்றுதல்** அல்லது **அறமாதல்** என்பார்கள். இது தொன்மையான தமிழ் நம்பிக்கை. சரியாக சொல்லப்பட்ட வார்த்தை கொல்லும் தன்மை கொண்டது என்பதே இந்த நம்பிக்கையின் ஆதாரம். இது தொல்தமிழ்ப் பண்பாட்டில் சொல் எப்படி மதிக்கப்பட்டது என்பதைக் காட்டுகிறது. கவிதை எப்போதும் அறத்தின் பக்கமே நிற்கும் என்ற நம்பிக்கையையும் காட்டுகிறது.
# அறம் பாடுதல்

## வரலாறு

சங்கப்பாடல்களில் அறம்பாடுதலைப்பற்றி ஏதும் வரவில்லை. ஆனால் புலவர்கள் ஒரு மன்னனை பாடாது விடுவதென்பது மாபெரும் தண்டனையாக கருதப்பட்டது. பெண்கொலை புரிந்த நன்னன் என்ற மன்னனை புலவர்கள் புறக்கணித்தமையால் அவன் தீராப்பழிக்கு ஆளானான் என்று புறநாநூறு பாடல்கள் சொல்கின்றன.  
பின்னர் சமணத்தின் பாதிப்பால் அறம்பாடும் முறை உருவாகியிருக்கலாம். சமண முனிவர்கள் அவர்களை மீறி ஓர் அநீதி நிகழ்ந்தால் அந்த இடத்துக்குச் சென்று உண்ணாநோன்பிருந்து உயிர்விடுவார்கள். அஞ்சினான் புகலிடம் என்ற அமைப்பு சமணர்களுக்கு உரியது. சமண முனிவர்கள் எல்லை வகுத்து அமைத்த அந்த இடத்துக்குள் எவரும் எவரையும் கொல்லக்கூடாது. அப்படி கொல்லப்பட்டால் கொன்றவன் வாசலில் அனைத்து சமண முனிவர்களும் உயிர் துறப்பார்கள். அதன்பின் அந்த மன்னனும் மக்களால் வெறுக்கபடுவான். அதே மனநிலை அறம்பாடுவதில் காணக்கிடைக்கிறது.  
தமிழ் மரபில் அறம்பாடுதலின் புகழ்பெற்ற கதை இரண்டாம் நந்திவர்ம பல்லவனைப் பற்றியது. இவன் தன் தாயாதிகளை வாரிசுப்போரில் அறமில்லாமல் கொன்றொழித்தான். தப்பி ஓடிய ஒரு தாயாதியின் வாரிசு தமிழ் கற்று வார்த்தைக்கு வார்த்தை அறம் வைத்து நந்திக் கலம்பகம் என்ற நூலை எழுதி அரங்கேற்றினான். அறச்சாபம் ஏற்ற நந்திவர்மன் சிதைகூட்டச்சொல்லி அதில் ஏறி உயிர்துறந்தான்.
# அலெக்சாண்டர் லுகசெங்கோ

**அலெக்சாந்தர் கிரிகோரியெவிச் லுக்கசேங்கோ** (*Alexander Grigoryevich Lukashenko*, பெலருசிய மொழி: *Аляксандр Рыгоравіч Лукашэнка*, , பிறப்பு: ஆகத்து 30, 1954) பெலருஸ் நாட்டின் தற்போதைய அரசுத்தலைவர் (சனாதிபதி) ஆவார். 1994 முதல் தொடர்ந்து இப்பதவியில் இருக்கிறார். லுக்கசேங்கோ அரசுக்குச் சொந்தமான விவசாயப் பண்ணை ஒன்றில் பணிப்பாளராகவும், சோவியத் எல்லைப் படைப் பிரிவிலும் பணியாற்றிய பின்னர் அரசியலுக்கு வந்தார். இவரே பெலருஸ் சோவியத் ஒன்றியத்தில் இருந்து பிரிவதற்கு எதிராக வாக்களித்த ஒரேயொரு அரசுப் பிரதிநிதியாவார். மேலும் இவர் ஐரோப்பா வின் இறுதி சர்வாதிகாரியாக கருதப்படுகிறார்.
# அலெக்சாண்டர் லுகசெங்கோ

## குற்றச்சாட்டுகளும், சர்ச்சைப் பேச்சுகளும்

- உருசியா அதிபர் விளாதிமீர் புடினுக்கு மிகவும் நெருக்கமான இவர், 2022 உக்ரைன் மீதான உருசியாவின் படையெடுப்பிற்காக ருசியாவின் ஆயுதப்படைகளை தனது பெலருஸ் மண்ணில் தங்கியிருக்க அனுமதி அளித்ததுடன், உக்ரைன் நாட்டின் தலைநகரான கீவ் நகரத்தை நோக்கி ருசியப் படைகள் படைகள் நகர்ந்து செல்வதற்கும் உதவியவர் என இவர் மீது குற்றம் சாட்டப்படுகிறது.
- 2020ஆம் ஆண்டு நடந்த பெலருஸ் அதிபர் தேர்தலில் முறைகேடு செய்து வெற்றி பெற்றதாக எதிர்கட்சிகள் குற்றம்சாட்டிய நிலையில், லூகஷென்கோவை ருசிய அதிபர் புதின் ஆதரித்தார். லூகஷென்கோவுக்கு எதிராக பெருமளவு போராட்டங்கள் நடந்த போதிலும் அவர் பதவியில் இருந்து விலக மறுத்துவிட்டார்.
- கடந்த 2022 சனவரியில் உக்ரேன் மீது ருசியா தாக்குதல் நடத்தக்கூடும் என்ற எச்சரிக்கை பரவிய நிலையில், இவர் பெலருஸ் படைகளை, ருசியப்படைகளுடன் இணைந்து கூட்டுப் போர்ப்பயிற்சியில் ஈடுபடுத்த அனுமதி அளித்தார்.
- கொரோனாவை ஒழிக்க மக்கள் வோட்கா மதுபானம் குடிக்க வேண்டும் என்று அவர் கூறியது பெலருஸ் நாட்டில் சர்ச்சையை ஏற்படுத்தியது.
# கோனம் பொஜ்ஜ

**கோனம் பொஜ்ஜ** என்பது இலங்கை வேடுவர்கள் அணியும் உடை, துணி வகைகளுக்கு கூறும் பெயராகும். தற்காலத்தில் ஆண் வேடுவர்கள் கோவனமும், பெண் வேடுவர்கள் துண்டுத், துணிகளையும் அணிவர். இதனையே கோனம் பொஜ்ஜ என்பர்.
# கோனம் பொஜ்ஜ

## புராதன மறைப்புக்கள்

வேடுவர்கள் இலங்கையில் புராதனக் குடிகளாகக் கருதப்படுகின்றனர். ஆரம்பகாலங்களில் இவர்கள் தனது அந்தரங்கப் பகுதிகளை மறைத்துக் கொள்வதற்காக இலைகள், சிறிய மரக் கிளைகள் போன்றவற்றை அணிந்ததாக வரலாற்றுச் சான்றுகள் குறிப்பிடுகின்றன. இத்தகைய இலைகள், கிளைகளை காட்டில் காணப்படக்கூடிய ஒரு வித நார் கொண்டு கயிறு போல இடுப்பில் கட்டி அதனுள்ளே இந்த இலைகள், கிளைகளை சொருகிக் கொள்வார்கள்.
# கோனம் பொஜ்ஜ

## வேடுவக் கலாசாரத்துக்குட்பட்டவை.

வேடுவர்களின் வாழ்க்கை காடுகளிலே அமைந்திருந்தது. இந்த வேடுவர்கள் காடுகளில் இயற்கை வனமிக்க பிரதேசங்களில் சமூகமாக வாழத் தலைப்பட்டதும் இவர்களது வாழ்க்கை முறைகளில் சிற்சில மாற்றங்கள் ஏற்பட்டுள்ளன. எவ்வாறாயினும், வேடுவர்களைப் பொறுத்தமட்டில் அவர்களது நடை, உடை, பாவனை, செயற்பாடுகள் வேடுவக் கலாசார உரிமைகளுக்குட்பட்டவையாகவே இருக்கின்றன.
# கோனம் பொஜ்ஜ

## தற்கால ஆண் வேடுவர்களின் துணிகள்

புராதன யுகத்தில் இருந்து வேடுவர்களைப் போலல்லாது தற்கால ஆண் வேடுவர்கள் துணிகள் அணிகின்றனர். ஆனால், கோவனமும் இடுப்பைச் சுற்றி அணியும் ஒரு துணித் துண்டுமாகும். வேடுவர்கள் தமக்குச் சொந்தமானதை உள்ளே வைத்துக் கட்டிக் கொள்ளும் இத்துணியை இடுப்பைச் சுற்றிக் கட்டிக் கொள்வர்.
# கோனம் பொஜ்ஜ

## துணிப்பொதியில் உள்ளவை

வெற்றிலைப்பை, பாக்குவெட்டி, காசு மற்றும் பாதுகாத்துக் கொள்ளத் தேவையான பொருட்கள் இருப்பின் அவை அனைத்தும் இப்பொதியில் அடங்கும். கோவனம் அணியப்பயன்படும் கயிறு ஒரு வகை நாராலானதாகும்
# கோனம் பொஜ்ஜ

## கண்டங் கோடரி

கண்டங் கோடரி என்படும் ஒரு வகை தற்காப்பு ஆயுதம் எப்பொழுதும் ஆண் வேடுவர்களின் தோலில் இருக்கும். இது வேடுவக் கலாசார உரிமைகளுக்குட்பட்டவையாகும்.
# கோனம் பொஜ்ஜ

## பெடீ கோனம் பொஜ்ஜ

வயது முதிர்ந்த பெண்களும் சிறுமிகளும் உடலின் மேற்பகுதியை மறைப்பதில்லை. பிள்கைள் உள்ள சில தாய்மார்களும் உடலின் மேற்பகுதியை திறந்து கொண்டிருப்பார்கள். ஆனால், தற்போது வேடுவப் பெண்களும் தமது முழு உடலையும் மறையுமாறு உடை அணிகின்றனர்.  
பெண்களின் உடைகளும் தற்காலத்தில் வித்தியாசமாகியுள்ளது. அது ஒரு துண்டு சீத்தைத் துணியாக மாறியுள்ளது. அதனை அவர்கள் 'பெடீ கோனம் பொஜ்ஜ' என்பார்கள். பெடீ என்பது பெண்களைக் குறிக்கும் வேடுவக் சொல்லாகும்.
# முகுளம்

**முகுளம்** *(medulla oblongata)*(இலங்கை வழக்கு: **நீள்வளையமையவிழையம்**)என்பது மூளைத்தண்டின் முன்பகுதியில் சிறுமூளைக்கு ஓரளவு கீழே அமைந்துள்ளது. இது கூம்பு வடிவ நரம்பன்களின் (நரம்பணுக்களின்)திரட்சியாகும். இது சிறுமூளைக்கும் தண்டுவடத்துக்கும் இடையில் அமைந்த நரம்பு முடிச்சு ஆகும். இது வாந்தி முதல் தும்மல் வரையிலான தன்னியக்க நனவிலிச் (அனிச்சைச்) செயல்களை ஆற்றுகிறது. முகுளத்தில் இதயத் துடிப்பு, மூச்சுயிர்ப்பு, வாந்தியெடுத்தல், குருதிக்குழல் இயக்கல் சார்ந்த நரம்பு மையங்கள் அமைந்துள்ளன. எனவே இது மூச்சுயிர்ப்பு, இதயத்துடிப்பு வீதம், குருதி அழுத்தம் ஆகிய தன்னியக்கப் பணிகளை ஆற்றுகிறது.  
**குமிழ்** *(bulb)* என்ற சொல்லும் சிலவேளைகளில் முகுளத்துக்கு வழங்கப்படுகிறது. நோய் அறிகுறியியலில் முகுள நோயான குமிழ நரம்பன்கரு வாதம் (bulbar palsy) போன்ற சொற்களில் குறிப்பாக மருத்துவ நடைமுறையில் இவ்வழக்கு உள்ளது. இது முகுளம் சார்ந்த நரம்பு, நரம்புத்தடம் ஆகியவற்றையோ இவற்றோடு தொடர்புகொண்ட தசைகளையோ அதாவது நாக்கு, தொண்டை, குரல்வளை போன்றவற்றையோ குறிக்கலாம்.